C 369/7

Ar aizsargātu nosaukumu apzīmēta vīna nozares produkta specifikācijā izdarāma Savienības grozījuma apstiprināšanas pieteikuma publikācija saskaņā ar Eiropas Parlamenta un Padomes Regulas (ES) Nr. 1308/2013 97. panta 4. punktu

(2022/C 369/06)

Šī publikācija dod tiesības trīs mēnešu laikā no šīs publikācijas dienas pret pieteikumu izteikt iebildumus atbilstīgi Eiropas Parlamenta un Padomes Regulas (ES) Nr. 1308/2013 (1) 98. pantam.

PRODUKTA SPECIFIKĀCIJĀ IZDARĀMA SAVIENĪBAS GROZĪJUMA PIETEIKUMS

“Almansa”

PDO-ES-A0044-AM05

Pieteikuma iesniegšanas datums: 11.05.2022.

1. Pieteikuma iesniedzējs un tā likumīgās intereses

Agrupación de Productores de Vino con D.O. Almansa [Vīnu ar cilmes vietas nosaukumu “Almansa” ražotāju organizācija]

Tas ietver visus uzņēmējus, kas ražo vīnu, uz kuru attiecas ACVN, un šim nolūkam ražo vīnogas.

2. Produkta specifikācijas punkts, uz kuru attiecas grozījums(-i)

☐ Produkta nosaukums

☐ Vīnkopības produkta kategorija

☐ Saikne

☒ Tirdzniecības ierobežojumi

3. Grozījuma apraksts un pamatojums

Ir pievienota jauna rindkopa par iepakojumu, norādot, ka pildīšana pudelēs jāveic noteiktajā apgabalā.

Šis grozījums attiecas uz produkta specifikācijas 8. punktu un vienotā dokumenta 9. punktu.

Šo grozījumu uzskata par pieskaitāmu pie Savienības grozījumu veidiem, kas paredzēti Regulas (ES) 2019/33 14. panta 1. punktā.

PAMATOJUMS

Saskaņā ar Komisijas Deleģētās regulas (ES) 2019/33 4. pantu šīs prasības iekļaušanas iemesls ir aizsargāt ar ACVN “Almansa” apzīmēto vīnu kvalitāti un reputāciju, garantēt to izcelsmi un nodrošināt to īpašos raksturlielumus un īpašības, kas saistītas ar izcelsmes apgabalu.

Vīnu ar cilmes vietas nosaukumu ražošana nebeidzas ar misas pārveidošanu vīnā (izmantojot spirta fermentāciju un citus papildu procesus), bet gan ar iesaiņošanu. Tā jāuzskata par šo vīnu ražošanas pēdējo posmu, jo tā ietver citas vīndarības metodes, proti, filtrēšanu, stabilizāciju un dažādu veidu korektīvos pasākumus, kas varētu ietekmēt īpašos raksturlielumus.

Šis pienākums novērš iespējamos riskus, kas izriet no vīnu transportēšanas ārpus to ražošanas apgabala, tostarp: oksidēšanās un termiskais stress augstas vai zemas temperatūras dēļ, kā arī produkta bojāšanās, kas nelabvēlīgi ietekmētu tā fizikāli ķīmiskās (skābumu, polifenolus un krāsvielas) un organoleptiskās (krāsas, aromātu, garšu) īpašības un stabilitāti. Tas arī samazina mikrobioloģiskā piesārņojuma risku (no baktērijām, vīrusiem, sēnītēm, pelējumiem vai raugiem).

Šī prasība nāk par labu uzņēmējiem, kas apzinās riskus un ir atbildīgi par ACVN kvalitātes saglabāšanu, un sniedz patērētājiem garantijas par vīnu izcelsmi un kvalitāti un to atbilstību produkta specifikācijai.

VIENOTAIS DOKUMENTS

1. Jauns(-i) nosaukums(-i)

Almansa

2. Ģeogrāfiskās izcelsmes norādes veids

ACVN — aizsargāts cilmes vietas nosaukums

3. Vīnkopības produktu kategorijas

1. Vīns

5. Kvalitatīvs dzirkstošais vīns

4. Vīna vai vīnu apraksts

1. Sausais baltvīns un sausais sārtvīns

ĪSS APRAKSTS

Šie baltvīni ir viegli, ar vidēji augstu spirta saturu, bāli dzeltenā līdz zeltaini dzeltenā krāsā. Pārsvarā sajūtams augļu aromāts, taču to var papildināt koksnes un grauzdējuma nianses. Vīnam piemīt patīkams skābums, svaiga un augļaina garša. Var būt sajūtamas vieglas koksnes vai grauzdējuma nianses.

Sārtvīni pēc krāsas ir dažādi — no zemeņu sārta toņa līdz aveņsārtam vai laškrāsas tonim. Tie ir svaigi, viegli un ar vidēji izteiktu skābumu. Baudot tie ir dzīvīgi un augļaini.

* Maksimālais kopējais spirta saturs atbilst attiecīgajos ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 11,5 Minimālais kopējais skābums Izteikts vīnskābē — 4 grami uz litru Maksimālais gaistošais skābums (miliekvivalentos uz litru) 10 Maksimālais kopējais sēra dioksīda saturs (miligrami uz litru) 180

2. Pussausais, pussaldais un saldais baltvīns, sārtvīns un sarkanvīns

ĪSS APRAKSTS

Pēc izskata un smaržas tie atgādina citus šīs pašas šķirnes sausos vīnus.

Pēc garšas tie ir līdzsvaroti spirta satura, skābuma un atlikumcukuru ziņā.

* Maksimālais kopējais spirta saturs atbilst attiecīgajos ES tiesību aktos noteiktajām robežvērtībām.

* Maksimālais kopējais sēra dioksīda saturs: 180 mg/l, ja kopējais cukuru daudzums, ko izsaka kā fruktozi un glikozi, pārsniedz 5 g/l, un tiesību aktos noteiktā robežvērtība, ja kopējais cukuru daudzums, ko izsaka kā fruktozi un glikozi, ir mazāks par 5 g/l.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 9 Minimālais kopējais skābums Izteikts vīnskābē — 3 grami uz litru Maksimālais gaistošais skābums (miliekvivalenti uz litru) 16,7 Maksimālais kopējais sēra dioksīda saturs (miligramu uz litru)

3. Sausais sarkanvīns

ĪSS APRAKSTS

Šie vīni var būt vidēji līdz izteikti intensīvā krāsā, sarkanos līdz violetos, purpura, granātsarkanos, ķiršu vai rubīnsarkanos toņos, var būt redzama arī sarkanbrūna nokrāsa.

Tiem piemīt vidēji līdz izteikti intensīva smarža ar tīriem aromātiem, taču vienlaikus sajūtamām koksnes un grauzdējuma niansēm.

Šajos vīnos, kas ir vidēji līdz izteikti intensīvi, līdzsvaroti un ar labu struktūru, var būt sajūtama tiem raksturīgā koksnes piegarša ar grauzdējuma niansēm.

* Maksimālais kopējais spirta saturs atbilst attiecīgajos ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 12 Minimālais kopējais skābums Izteikts vīnskābē — 4 grami uz litru Maksimālais gaistošais skābums (miliekvivalenti uz litru) 11,7 Maksimālais kopējais sēra dioksīda saturs (miligrami uz litru) 150

4. Kvalitatīvs dzirkstošais vīns

ĪSS APRAKSTS

Bālu līdz zeltainu toņu baltvīniem — sīki un paliekoši burbulīši, bet sārtu līdz dakstiņkrāsas toņu sārtvīniem — spīdīgi burbulīši. Tīras un augļainas aromāta nianses. Reserva vīniem — intensīvas aromāta nianses. Baudot tie ir līdzsvaroti, ar patīkamu struktūru.

* Maksimālais kopējais spirta saturs atbilst attiecīgajos ES tiesību aktos noteiktajām robežvērtībām.

Vispārīgās analītiskās īpašības Maksimālais kopējais spirta saturs (tilp. %) Minimālais faktiskais spirta saturs (tilp. %) 10 Minimālais kopējais skābums Izteikts vīnskābē — 3,5 grami uz litru Maksimālais gaistošais skābums (miliekvivalenti uz litru) 13,3 Maksimālais kopējais sēra dioksīda saturs (miligrami uz litru) 185

5. Vīndarības metodes

5.1. Īpašās vīndarības metodes

Izspiežot misu vai vīnu un atdalot to no izspaidām, ir jāizmanto atbilstošs spiediens, lai nodrošinātu, ka iznākums nepārsniedz 74 l vīna uz 100 kg sarkanogu šķirņu vīnogu un 70 l vīna uz 100 kg baltogu šķirņu vīnogu.

Sarkanvīnu ražošanā minimālais macerācijas ilgums ir 48 stundas.

Baltvīna un sarkanvīna vīnogu šķirņu kupāža nav atļauta.

Izturēšanas procesā izmantotajām koka tvertnēm ir jābūt gatavotām no ozolkoka un ar ietilpību, kas atbilst tilpuma ierobežojumiem, kuri noteikti spēkā esošajos tiesību aktos attiecībā uz tradicionālo apzīmējumu izmantošanu.

Vīni tiek izturēti mucās.

5.2. Maksimālais ražas iznākums

Baltogu šķirņu vīnogulāji ar kausveidā apgrieztu vainagu

7 860 kg vīnogu no hektāra

55 hl no hektāra

Sarkanogu šķirņu vīnogulāji ar kausveidā apgrieztu vainagu

6 430 kg vīnogu no hektāra

47,58 hl no hektāra

Baltogu šķirņu vīnogulāji, kas audzēti uz špalerām

11 430 kg vīnogu no hektāra

80 hl no hektāra

Sarkanogu šķirņu vīnogulāji, kas audzēti uz špalerām

10 000 kg vīnogu no hektāra

74 hl no hektāra

6. Noteiktais ģeogrāfiskais apgabals

Apgabalā ietilpst zemesgabali un apakšgabali, kas atrodas šādu pašvaldību teritorijā:

— Almansa,

— Alpera,

— Bonete,

— Corral Rubio,

— Higueruela,

— Hoya Gonzalo,

— Pétrola,

— Chinchilla: teritorija, ko norobežo dienesta ceļš AB-402 (kurš iet no Horna līdz Venta de Alhama) un kas vienā pusē robežojas ar Pétrola un Corral Rubio pašvaldību teritoriju, bet otrā pusē — ar Bonete, Higueruela un Hoya Gonzalo pašvaldību teritoriju.

7. Vīna vīnogu šķirne(-es)

‘GARNACHA TINTORERA’

‘MONASTRELL’

‘VERDEJO’

8. Saiknes apraksts

8.1. Vīns

Ar cilmes vietas nosaukumu “Almansa” apzīmētā produkta ražošanas apgabals atrodas klimata pārejas zonā. Vīnogulāji sastādīti līdzenās zemes platībās, kurām raksturīgas ūdenscaurlaidīgas augsnes, kas bagātas ar kaļķakmeni, bet nabadzīgas ar augu barības vielām. Vidējais nokrišņu daudzums ir neliels — 250 mm/gadā. Niecīgais nokrišņu daudzums, augšņu caurlaidība un zemās ražas ļauj iegūt vīnus ar ļoti stipru aromātu un spilgtu krāsu.

8.2. Kvalitatīvs dzirkstošais vīns

Ekstrēmās temperatūras un kaļķakmens bagātīgums augsnēs ļauj audzēt atļauto šķirņu vīnogas, no kurām iegūst pilnmiesīgus un līdzsvarotus vīnus. Tāpat nokrišņu trūkums un lielais saulesgaismas stundu skaits nodrošina dabiskā spirta veidošanos, ļaujot iegūt vīnus ar noteiktu spirta satura līmeni. Attiecībā uz dzirkstošo vīnu ražošanu — tos iegūst no iepriekšējā punktā minētā vīna, tāpēc tā saiknes apraksts attiecināms arī uz dzirkstošo vīnu.

9. Būtiski papildu nosacījumi (iepakojums, marķējums, citas prasības)

Tiesiskais regulējums:

valsts tiesību aktos.

Papildu nosacījuma veids:

papildu noteikumi attiecībā uz marķējumu.

Nosacījuma apraksts

Lai izmantotu norādi par vienu konkrētu vīnogulāju šķirni, vajadzīgs, lai vismaz 85 % vīnogu būtu iegūtas no minētās šķirnes vīnogulājiem, kā arī tas, lai šāds fakts būtu ierakstīts vīna reģistros.

Tiesiskais regulējums:

valsts tiesību aktos.

Papildu nosacījuma veids:

iepakošana noteiktajā ģeogrāfiskajā apgabalā

Nosacījuma apraksts

Lai nodrošinātu pienācīgu ACVN izmantošanu, visi aizsargātie vīni jānosūta iesaiņojumā. Vīnu ar cilmes vietas nosaukumu ražošana nebeidzas ar misas pārveidošanu vīnā (izmantojot spirta fermentāciju un citus papildu procesus), bet gan ar iesaiņošanu. Tā jāuzskata par šo vīnu ražošanas pēdējo posmu, jo tā ietver citas vīndarības metodes, proti, filtrēšanu, stabilizāciju un dažādu veidu korektīvos pasākumus, kas varētu ietekmēt īpašos raksturlielumus.

Saite uz produkta specifikāciju

http://pagina.jccm.es/agricul/paginas/comercial-industrial/consejos_new/pliegos/Mod_AM04%20_ALMANSA_cc_20210423.pdf

(1) OV L 347, 20.12.2013., 671. lpp.